**MAASTIKUEHITUS TASE 4 LÕPUEKSAMI JUHEND**

**Eksam toimub ajavahemikul 17.06 - 25.06.2019**

Eksamile pääsejate nimekirja kinnitab kooli direktor käskkirjaga hiljemalt 17. juuniks 2019.

# EKSAMI KIRJELDUS

Eksami vormiks on vestlus, mille aluseks portfoolio. Portfoolio esitatakse vähemalt kaks päeva enne eksamit eksamikomisjonile tutvumiseks. Vestlus toimub 21. juunil. Vestluse kellaajad on individuaalsed ja lepitakse kokku praktikaaruande esitamisel.

# HINDAMINE

Eksamit hinnatakse mitteeristavalt. Eksam on kas sooritatud või sooritamata.

Hinnatakse kutsestandardis nimetatud kompetentside saavutamist. Lävendiks on kõigi kutsestandardis kirjeldatud kompetentside saavutamine kvalifikatsioonitasemel. Vestlusel hinnatakse erialase oskussõnavara kasutamist.

Pretensioonid saab esitada eksamikomisjonile vahetult pärast eksami lõppemist. Iga eksamil osalenu võib soovi korral pärast eksamitulemuste teavitamist, ühe tööpäeva jooksul, näha oma hindamislehte ja küsida tagasisidet.